open-index/open-wikipedia-markdown huggingface dataset:
Lünenspecken

**Lünenspecken** () is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Wehl mit bi.

## Geografie

In’n Süüdoosten von’n Oort liggt dat Naturschuulrebeed Frankenmoor.

De Naveröörd sünd Deinst in’n Noorden, Helmst un Heidkroog in’n Noordoosten, Issendörp, Lusthoop un Ohrens in’n Süüdoosten, Bargst in’n Süden, Frankenmoor in’n Süüdwesten un Wehl un Freenbeek in’n Noordwesten.

## Historie

### Verwaltungsgeschicht

De Oort hett vör 1852 to de Böörd Mulsen in dat Amt Harsfeld tohöört. 1852 is de Böörd Mulsen in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood un 1932 is dat Deel von’n ne’en, grötteren Kreis Stood worrn.

### Inwahnertall

### Religion

Lünenspecken is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek.

För de Kathoolschen is de Hillig-Geist-Kark in Stood tostännig. Von 1968 bet 2003 weer de Lukas-Kark in Freenbeek för Lünenspecken tostännig.

## Weertschop un Infrastruktur

### Verkehr

Lünenspecken is in’n Westen över Wehl an de Kreisstraat 50 verbunnen, de in’n Noorden na Freenbeek geiht un in’n Süüdoosten na Bargst an de Landsstraat 123. Von Wehl na Süüdwesten geiht de K&nbsp;61 na Aasp an de L&nbsp;123.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 16 Kilometer in’n Noordoosten von Lünenspecken.

De nächsten Bahnhööv sünd so bi söven Kilometer wied weg in’n Süden/Süüdwesten de Bahnhoff Bargst un de Bahnhoff Brest-Aasp an de Bahnlien Bremerhoben–Buxthu.

## Footnoten
Brillenborg

**Brillenborg** () weer en Hoff, de  bi Ooldklooster mit bihöört hett. Vondaag liggt dat Rebeed in de Gemeen Buxthu in’n Landkreis Stood, Neddersassen.

## Geografie

De Oort liggt op’n Rand von de Stoder Geest hen na dat Randmoor von de Maschen von de Elv. Na Noorden to liggt Oolland. In’n Westen von Brillenborg flütt de Eest langs.

De Naveröörd fröher weren Buxthu in’n Noorden, Oostmoor in’n Oosten, Imbeek in’n Süüdoosten, Eindörp in’n Süden un Ooldklooster mit Ellerbrook in’n Westen. Dichtbi leeg ok de Sanneree.

## Historie

Direkt an’n fröheren Hoff langs löppt siet 1881 de Nedderelvbahn.

### Verwaltungsgeschicht

In de Franzosentied von 1810 bet 1814 hett de Oort to de Mairie Buxthu in’n Kanton Buxthu höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör’n 1. Juli 1823 to dat Amt Amt Oold- un Neeklooster tohöört un denn bet 1852 to dat Amt Harsfeld. In dat Johr is de Oort in dat Amt Hornborg wesselt. Dat Amt Hornborg is aber blots bet 1859 bestahn bleven un Brillenborg hett denn wedder to dat Amt Harsfeld höört. Mit’n 1. April 1885 is dat Amt oplööst worrn un de Oort is Deel von’n Kreis Stood worrn. 1932 is dat Deel von’n ne’en, grötteren Kreis Stood worrn.

Brillenborg is mit Ooldklooster 1931 Deel von de Gemeen Buxthu worrn.

### Inwahnertall

Brillenborg (Buxthu):

Good Brillenborg (Ooldklooster):

### Religion

Brillenborg is evangeelsch-luthersch präägt un höört to dat Kaspel von de Petrus-Kark in Buxthu.

För de Kathoolschen is de St.-Marien-Kark in Buxthu tostännig.

## Footnoten
Désiré Keteleer

**Désiré Keteleer** (* 13. Juni 1920 in Anderlecht; † 17. September 1970 in Rebecq-Rognon) weer en belgisch Radrennfohrer. 

He tell in dat eerst Johrteint nah den Tweeten Weltkrieg to de spoodriekst Straatenradsportler un is deelwies för bit to veer verscheeden verscheeden Mannschapen pro Johr fohren. Wiels sien Deensten in dat Team Bianchi gull Keteleer as en vun de maatgevend Anfohrer un Hülp vun Fausto Coppi. He hett aber ok tallriek eegen Erfolge schafft. So kunn he bispeelslwies 1947 de to'n eersten Mal utdragen Tour de Romandie winnen, as ok bi den Giro d’Italia, de Tour de France un de Tour de Suisse Deelstrecken up sien Naam schrieven. 

1970 is Keteleer in dat Öller vun 50 Johren storven.

## Wat he schafft hett
**1945**
* twee Deelstrecken Belgien-Rundfohrt

**1946**
* La Flèche Wallonne
* Bruxelles–Spa
* een Deelstreck Belgien-Rundfohrt

**1947**
* Kampenhout–Charleroi–Kampenhout
* Circuits des Onze Villes
* Escaut–Dendre–Lys
* twee Deelstrecken Tour de Suisse
* twee Deelstrecken un Gesamtwertung Tour de Romandie

**1948**
* Roubaix–Huy
* Circuit des régions frontalières
* een Deelstreck Giro d’Italia

**1949**
* een Deelstreck Tour de France

**1950**
* een Deelstreck Katalonien-Rundfohrt
* veer Deelstrecken un de  Bargwertung Düütschland-Rundfohrt
* een Deelstreck Tour de Romandie

**1952**
* een Deelstreck Giro d’Italia
* een Deelstreck Tour de Suisse

**1953**
* een Deelstreck Tour d'Algérie
* een Deelstreck Tour d'Afrique du Nord
*  Belgisch Meester – Mannschapstietfohren

**1957**
* een Deelstreck Paris–Nizza

**1958**
* een Deelstreck Giro del Lazio
* een Deelstreck Tour de Suisse

## Weblenken
* Indrag bi Radsportseiten.net
Dinghoorn

**Dinghoorn** () is en lütten Oort in de Gemeen Freenbeek (Samtgemeen Freenbeek) in’n Landkreis Stood, Neddersassen. De Oort höört polietsch al von öllers to Lüttjen Freenbeek.

## Geografie

De Oort liggt op de Stoder Geest. Dör Dinghoorn flütt de Dinghoorner Beek, de in’n Noorden in de Swing münnt.

De Naveröörd sünd Swing in’n Noorden, Freenbeek in’n Noordoosten, Wehl in’n Süüdoosten, Bokel un Kutenhult in’n Süüdwesten, Mulsen in’n Westen un Hogenoh in’n Noordwesten.

## Historie

### Verwaltungsgeschicht

De Oort hett vör 1852 to de Böörd Mulsen binnen dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

### Inwahnertall

### Religion

Dinghoorn is evangeelsch-luthersch präägt un hett bet 1959 to dat Kaspel von de Primus-Kark in Bargst höört. Nu höört dat to de Martin-Luther-Kark in Freenbeek.

För de Kathoolschen is de Hillig-Geist-Kark in Stood tostännig. Von 1968 bet 2003 weer de Lukas-Kark in Freenbeek för Dinghoorn tostännig.

## Weertschop un Infrastruktur

### Verkehr

Dör Dinghoorn löppt de Kreisstraat 70, de in’n Süüdwesten na Kutenhult an de Landsstraat 123 ran geiht un in’n Oosten na Freenbeek an de K&nbsp;1 un K&nbsp;50.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 14 Kilometer in’n Noordoosten von Dinghoorn.

De nächste Bahnhoff is so bi acht Kilometer wied weg in’n Süüdwesten de Bahnhoff Kutenhult an de Bahnlien Bremerhoben–Buxthu.

## Footnoten
Bullenholt

**Bullenholt** () is en lütten Oort in de Gemeen Kutenhult (Samtgemeen Freenbeek) in’n Landkreis Stood, Neddersassen. De Oort höört polietsch al von öllers bi Kutenhult mit bi.

## Geografie

De Oort liggt op de Stoder Geest. In’n Oosten von Bullenholt liggt de Born von de Otter.

De Naveröörd sünd Bokel un Dinghoorn in’n Noordoosten, Wehl in’n Oosten, Kutenhult in’n Süden, Eßel in’n Westen un Mulsen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Kutenhult in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ohlers in’n Kanton Hornborg.

Vör 1852 weer de Oort in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood. 1932 is dat Deel von’n ne’en, grötteren Kreis Stood worrn.

De Oort höört von öllers bi de Gemeen Kutenhult mit bi. De Gemeen Kutenhult is mit de Gemeenreform in Neddersassen an’n 1. Juli 1972 mit de Gemenen Aasp, Eßel un Mulsen to de Gemeen Kutenhult tohoopleggt worrn.

### Inwahnertall

### Religion

Bullenholt is evangeelsch-luthersch präägt un höört to dat Kaspel von de Petrus-Kark in Mulsen.

För de Kathoolschen is de Hillig-Geist-Kark in Stood tostännig. Von 1968 bet 2003 weer de Lukas-Kark in Freenbeek för Bullenholt tostännig.

## Weertschop un Infrastruktur

Bi Bullenholt liggt en grote Sandkuhl.

För Bullenholt is de Freewillige Füürwehr Kutenhult mit tostännig.

### Verkehr

An Bullenholt langs löppt de Landsstraat 123, de in’n Westen över Eßel un Heesdörp na Bremervöör an de Bundsstraat 71 ran geiht un in’n Oosten över Kutenhult Aasp un Bargst na Hornborg an de Bundsstraat 73. Von de L&nbsp;123 geiht na Noorden de Kreisstraat 2 af över Mulsen an de Bundsstraat 74 un na Noordoosten de K&nbsp;70 na Freenbeek.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 20 Kilometer in’n Noordoosten von Bullenholt.

De nächste Bahnhoff is so bi dree Kilometer wied weg in’n Süden de Bahnhoff Kutenhult an de Bahnlien Bremerhoben–Buxthu.

## Footnoten





## Weblenken
Wohlenbekermoor

**Wohlenbekermoor** () is en lütten Oort in de Gemeen Loomst (Samtgemeen Loomst) in’n Landkreis Cuxhoben, Neddersassen. De Oort höört polietsch al von öllers bi Wohlenbeek mit bi.

## Geografie

De Oort liggt in’t Moor an’n Hockmöhlener Möhlenbeek. Na Westen hen slütt sik de Loomster Geest an.

De Naveröörd sünd Warstood in’n Noorden, Tegelkamp un Basbeek in’n Noordoosten, de Möhlenreeg in’n Oosten, Bornbarg in’n Süüdoosten, Ihlbeek un Seth in’n Süden, Hockmöhlen un Wohlenbeek in’n Süüdwesten un Heeßel mit Schuppenfeld, Pulvermöhl un Wedelsforth in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

Bet to de Gemeenreform in Neddersassen an’n 1. Juli 1972 weer Wohlenbeek en egen Gemeen un is denn Deel von de Gemeen Loomst worrn.

### Inwahnertall

### Religion

Wohlenbekermoor is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

### Verkehr

Von Wohlenbekermoor geiht de *Oortsstraat* na Wohlenbeek in’n Süüdwesten un an de Bundsstraat 495 ran, de denn wedder in’n Süden na Loomst un Bremervöör geiht. Na Noordoosten geiht von de Oortsstraat de Schaapbrügger Moorweg af, de na Basbeek un dor an de Bundsstraat 73 ran geiht. De B&nbsp;73 löppt in’n Süüdoosten över Heckthusen un Himmelpoorten na Stood un in’n Noordwesten över Kumbarg un Oterndörp na Cuxhoben.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 31 Kilometer in’n Süüdoosten von Wohlenbekermoor.

De nächste Bahnhoff is so bi twee Kilometer wied weg in’n Noordoosten de Bahnhoff Hemmoor an de Nedderelvbahn.

## Footnoten
Tegelkamp (Gemeen Hemmoor)

De **Tegelkamp** () is en lütten Oort in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen. De Oort höört polietsch al von öllers bi Basbeek mit bi un is vondaag kumplett mit Basbeek un Warstood tohoopwussen.

## Geografie

De Tegelkamp liggt op’n Rand von de Loomster Geest hen na dat Randmoor von de Maschen von de Oost. In’n Süden von’n Oort flütt de Heeßler Möhlenbeek langs.

De Naveröörd sünd Basbeek in’n Noordoosten, de Möhlenreeg in’n Süüdoosten, Wohlenbekermoor in’n Süden, Wohlenbeek in’n Süüdwesten, Heeßel mit Schuppenfeld, Pulvermöhl un Wedelsforth in’n Westen un Warstood in’n Noordwesten.

## Historie

1913 hett de Firma Tonlager Tegelkamp anfungen, op’n Tegelkamp op 13 Hektar Toon aftoboon un en Tegelwark opboot. Dit Wark is denn in de Johren 1960 dichtmaakt worrn.

### Verwaltungsgeschicht

De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

### Inwahnertall

### Religion

De Tegelkamp is evangeelsch-luthersch präägt un höört to dat Kaspel von de Michael-Kark in Basbeek.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

De freewillige Füürwehr von Basbeek is för’n Tegelkamp mit tostännig.

### Verkehr

De Tegelkamp is över lüttjere Straten anbunnen an de Bundsstraten 73 un 495. De B&nbsp;495 geiht in’n Noordoosten na Oosten un Wischhoben un in’n Süüdwesten över Loomst na Bremervöör. De B&nbsp;495 löppt in’n Noordwesten över Kumbarg un Oterndörp na Cuxhoben un in’n Süüdoosten över Heckthusen un Himmelpoorten na Stood.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 29 Kilometer in’n Süüdoosten von Tegelkamp.

De nächste Bahnhoff is en knappen Kilometer Kilometer wied weg in’n Noorden de Bahnhoff Hemmoor an de Nedderelvbahn von Cuxhoben na Hamborg.

### Ver- un Entsorgung

Dat fleten Water för’n Tegelkamp kummt von’n Waterverband Wingst. Dat Afwater warrt in dat Klärwark Hemmoor klärt.

## Footnoten
Tegelkamp

**Tegelkamp** betekent

* Tegelkamp, Oort in de Gemeen Hemmoor in’n Landkreis Cuxhoben, Neddersassen,
* Tegelkamp, Oort in de Gemeen Buxthu in’n Landkreis Stood, Neddersassen.
Westerbeek (Gemeen Eversdörp)

**Westerbeek** () is en lütten Oort in de Gemeen Eversdörp (Samtgemeen Geestborn) in’n Landkreis Rodenborg, Neddersassen. De Oort höört polietsch al von öllers bi Eversdörp mit bi.

## Geografie

Westerbeek liggt an’n Rand von de Geest hen na de Moorrebeden in’n Süüdwesten un Noordwesten. An’n Oort langs flütt de Westerbeek, de en Stück in’n Noorden in de Meh münnt.

De Naveröörd sünd Doornsood in’n Noorden, Alfs in’n Noordoosten, Eversdörp in’n Oosten, Örel in’n Süden un Nee Eversdörp in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Bremervöör tohöört. Na 1885 weer dat in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg.

### Inwahnertall

### Religion

Westerbeek is evangeelsch-luthersch präägt un höört to dat Kaspel von de Kark in Örel.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

### Verkehr

Dör Westerbeek löppt de Landsstraat 119, de in’n Noordwesten över Grotenhain un Meckelst na Lintig un in’n Oosten in Eversdörp an de Bundsstraat 495 ran geiht. De B&nbsp;495 geiht in Süüdoosten an de Bundsstraat 71/74 un na Bremervöör un in’n Noorden över Loomst na Hemmoor un Wischhoben.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 31 Kilometer in’n Noordwesten von Westerbeek.

De nächste Bahnhoff is so bi acht Kilometer wied weg in’n Süüdwesten de Bahnhoff Op de Hööv an de Bahnlien Bremerhoben–Buxthu.

### Scholen

De Schölers ut’n Oort gaht na de Grundschool Eversdörp/Alfs in Eversdörp. Later wesselt se na Oberschool op de Geestborn-School in Örel oder na dat Gymnasium Bremervöör.

## Footnoten
Susanna Driano

**Susanna Driano** (* 28. Mai 1957 in Seattle, Washington, USA) is en ehmalige italieensch Ieskunstlöperin, de in't Eenzel antreeden is. 

Driano wurr in den USA boren, leep aber för Italien, dat Heimatland vun hör Öllern. Van 1975 bit 1980 wurr se italiaensch Meesterin. In den sülvigen Tietruum hett se ok an Ieskunstloop-Europameesterschapen und -Weltmeesterschapen deelnommen. Dorbi wunn se bi de Europameesterschapen 1977 in Helsinki un 1980 in Göteborg jewiels de Bronzemedaille achter Anett Pötzsch ut de DDR un Dagmar Lurz ut de Bundsrepubliek Düütschland. Hör eenzig Weltmeesterschapsmedaille wunn se 1978 in Ottawa, as se achter Pötzsch un de US-Amerikanerin Linda Fratianne Dart wurr. Dat weer de eerste Medaille för Italien bi de Daamenkonkurrenz bi Ieskunstloopweltmeesterschapen. Driano repräsenteer Italien bi twee Olympisch Winterspelen. 1976 in Innsbruck keem se dorbi up den söbenten Platz un 1980 in Lake Placid wurr se Achte. 

## Weblenken
* Susanna Driano in de Datenbank vun Sportsreference.com (engelsch)
Georg Friedrich Carl von Pufendorf

**Georg  Carl von Pufendorf** (* in Beers; † 17. Februar 1852 in Hannover) weer en düütschen Verwaltungsbeamten.

Von Pufendorf is as Söhn von’n Hauptmann Friedrich von Pufendorf in Beers boren. Er hett sik an’n 28. April 1806 an de Universität Göttingen inschreven un dor bet September 1809 Juristeree studeert. He weer Maat von de Landsmannschop Hannovera, de vör’n 18. Januar 1809 heemlich bestahn hett, un an’n 18. Januar 1809 Mitgrünner von dat Corps Hannovera. An’t Enn von’n August 1809 weer he na de Gendarmen-Affäär Mitünnerteekner von de „Verrufsliste“ un hett de Universität verlaten.

Na dat Studium is Pufendorf in’n hannöverschen Verwaltungsdeenst gahn. He harr von 1818 af an as Amtssassesser kommissarsch dat Leid över de Ämter Stotel un Vieland. 1821 weer he Amtsassesser bi dat Amt Rodenborg un is 1822 in dat Amt Ostroe wesselt. 1826 is he tosätzlich Hoffraad in Celle worrn. Von 1840 bet to sien Dood 1852 weer he Amtmann von dat Amt Zeven. Dor hett he 1850 den Rang von en Oberamtmann kregen.

He hett an’n 4. Mai 1823 in Hannover Sophie Elisabeth Albers freet. De beiden harrn keen Kinner.

## Footnoten
Franz August Robert von Fumetti

**Franz  Robert von Fumetti** (* 27. November 1823 in Esens; † 14. Juni 1891 in Minnen) weer en düütschen Verwaltungsbeamten.

Von Fumetti is 1823 as Söhn von Catharine, borene Diggles (18. Mai 1802–4. Juni 1876), un Johannes Justinus von Fumetti (17. Februar 1790–21. Oktober 1861) boren. Sien Broder weer Bernhard von Fumetti. He hett Juristeree studeert un is na dat Studium in’n hannöverschen Verwaltungsdeenst gahn.

1846 weer he Auditer bi dat Amt Northeim, 1849 Amtsassesser bi dat Amt Hardenberg, 1856 bi dat Amt Quokenbrügge, 1860 bi dat Amt Auerk un 1865 Amtmann in dat Amt Wenngessen. Kort later is he as Amtmann in dat Amt Calenberg wesselt. Nadem Prüßen 1867 Hannover annekteert hett, is he 1867 bet 1868 Amtshauptmann von dat Amt Zeven ween.

1869 is he Regerungsraad bi’n Regerungsbezirk Koblenz worrn un 1878 as Oberregerungsraad na’n Regerungsbezirk Minnen wesselt. Dor is he bet to sien Rohstand an’n 30. Juni 1887 bleven.

He hett 1860 Elise Wilhelmine Gerding (9. September 1833–21. Juni 1923) freet. De beiden harrn ünner annern de Kinner Johanne Justine Emilie  (10. März 1861–14. September 1876) un Julius Franz August (5. März 1866–April 1936).

## Footnoten
Caspar Christian Friedrich Friedrichs

**Caspar Christian  Friedrichs** (* 17. Dezember 1787 in Ilmenau; † 11. Februar 1849 in Veern) weer en düütschen Verwaltungsbeamten.

Friedrichs weer de Söhn von Melusine, borene Niemeyer (1764–1842), un den Oberamtmann Christian Friedrichs. He weer von’n 4. Mai 1803 af an op de Landsschool Pforta un hett sik an’n 18. April 1807 an de Universität Göttingen inschreven un dor bet 1809 Juristeree studeert. He weer Maat von de Landsmannschop Hannovera, de vör’n 18. Januar 1809 heemlich bestahn hett, un an’n 18. Januar 1809 Mitgrünner von dat Corps Hannovera.

Na dat Studium güng he in’n hannöverschen Verwaltungsdeenst. He weer eerst Amtsauditer un denn Amtsassesser in dat Amt Polle. 1825 bet 1836 weer he Amtsassesser in dat Amt Harsfeld un denn von 1836 bet 1849 Amtmann von dat Amt Leh.

1842 hett Friedrichs en Riddergood in Sie’enborg köfft. Dor is he to’n Deputeerten von de Stännversammlung von de Graafschoppen Heien un Deefholt wählt worrn.

Friedrichs hett Christiane Antoinette Schrewe freet, de Dochter von’n Goodsbesitter Justus Friedrich Schrewe in Sie’enborg. De beiden harrn een Söhn un dree Döchter.

## Footnoten
Ernst von der Osten

** Ludwig Theodor C. von der Osten** (* 26. Juni 1814 in Stood; † 13. April 1897 in Bruunswiek) weer en düütschen Verwaltungsbeamten.

Von der Osten is 1814 as Söhn von Friedrich Ludwig von der Osten (1741–1783) in Stood boren. 

He weer Kamerraad in Winsen, von 1857 bet 1868 Amtmann (1867 Amtshauptmann) von dat Amt Winsen un von 1868 bet 1884 Amtshauptmann von dat Amt Horborg un tosätzlich Kreishauptmann von’n Kreis Horborg. Ok mit dat Leid över dat Strandamt Horborg un de Polizeidirekschoon Horborg weer he beopdragt.

Von der Osten hett an’n 30. Juni 1859 in Elze Adelaide Bock von Wülfingen (23. Juli 1834–31. Dezember 1874) freet. De beiden harrn de Kinner Emil Georg Friedrich (1860–1938), Klothilde Luise Auguste Sophie (1862–1940), Victor Karl Adolf (17. April 1865–23. September 1932) un Wilhelm Kurt Berthold (1874–1914).

## Footnoten
Johannes Paulsen

**Johannes Joachin Heinrich Paulsen** (* 18. März 1847 in Witthaav; † 27. Juli 1916 in Kropp) was en plattdüütschen Paster. He översett dat Niege Testament in siene holstener Mundoord. Düsse Bibel was wal de eerste niege Översetten van’t Niege Testament, siet dat Enne van de plattdüütschen Bibeldruck in’n 17. Johrhunnert.. He was ok de Grünner van’e *Kropper Anstalten*, wat vandge dat Diakoniewerk Kropp is.

## Leven

Johannes Paulsen worde den 18. März 1847 in Witthaav in’n Kreis Stormarn, as de Suhne van en Lehrer, boren. In Altno ging he up’t Gymanasium un studeer van 1766 an af an de Universität Kiel Theologie, läter in Berlin un Tübingen. Paulsen werrt denn Adjunkt un in’n Johre 1870 in Dom van Sleswig ordineert. As Paulsen 23 Johren oold was stund he as Prädikant up’e Kanzel van de Kropper Kark. Nu was he de Adjunkt van sien Vörgängers Paster Hansen. Vanwegen dat Paulsen och nich 25 Johren oold was kunn he egens noch nich Paster werrn. Liekers kreeg he van de Minister Heinrich von Mühler de Verlööf för sien Wiehe to en Preester.

Paulsen höll Predigten up Plattdüütsch. He grünn ok den  *Kropper Kirchlichen Anzeiger*, wo ok jümmers in’r Rubrik *Plattdütsche Togav* wat up Mundoord binnen stund. He blieev den 27. Juli 1916 in Kropp dood.

För siene Översetten van’n Niegen Testament nööm Paulsen de middelsassische [Bugenhagenbibel to Grundlaag. Düsse Överdrägen keem 1885 rut un was dormit de eerste kumplete Översetten van’n Niegen Testament, van de sassischen Bibeldruck sien Enne, in’n 17 Johrhunnert, an.

In Kropp is de ''Johannes-Alee'' no Johannes-Paulsen nöömt.
==Werke==
*''Plattdütsche Togav'' Herutgeber: Pastor Paulsen. - Kropp: Eben-Ezer
*''Plattdeutsche Bibelstunden: Den Prophet Elias sin Lebensgeschicht.'' - Kropp : Eben-Ezer, 1886. - 67 S.
*''Plattdeutsche Bibelstunden: Den Prophet Elisa sin Lebendgeschicht.'' - Kropp : Eben-Ezer, 1886. - 78 S. - 2,86: '1887'.
*''Plattdeutsche Bibelstunden: Den Prophet Jonas sin Lebensgeschicht.'' - Kropp : Eben-Ezer, 1887. - 20 S.
*''[https://archive.org/details/datnietestament00paulgoog Dat Nie Testament: vun unsen Herrn un Heiland Jesus Christus na de plattdütsche Oewersettung vun Johann Bugenhagen'' övers. van Johannes Paulsen. - Kropp : Bokhandlung "Eben-Ezer", 1885
## Literatuur
* Gertrud Koch: *Meine Erinnerungen an Pastor Johannes Paulsen, * 1849, † 1916, Gemeindepastor in Kropp von 1870-1916*, in: *Jahrbuch für die Schleswigsche Geest* 8 (1960) 5-40.
* Johannes Paulsen: *Geschichte der Kropper Anstalten*. Druck und Verlag der Anstaltsbuchhandlung „Eben-Ezer“ Kropp 1904.(Nadruck 2004)
* Rudolf Eckart: *Handbuch zur Geschichte der plattdeutschen Literatur.* Bremen 1911, S. 297f.
## Weblenken
*
*https://web.archive.org/web/20120525080531/http://www.plattdeutsch-niederdeutsch.net/bibel2.htm#Paulsen_1885

## Kiek ook bi

* List vun plattdüütschen Schrievers

## Borns
Wens (Landkreis Rodenborg)

**Wens** () is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. To Wens höört von öllers ok de lüttjen Öörd Bohnst, Sellhoop, Stuhenfieren un Viehbrook mit to.

## Geografie

In’n Westen von Wens flütt de Fallohbeek langs, de in’n Noordwesten in de Twiest münnt.

De Naveröörd sünd Viehbrook un Winnerswohl in’n Noorden, Stuhenfieren un Ottendörp in’n Noordoosten, Wangersen in’n Oosten, Steddörp in’n Süüdoosten, Sellhoop un Bötzen in’n Süden, Bohnst, Heeßel, Meinst un Tzassenholt in’n Süüdwesten un Annerlingen un Grafel in’n Noordwesten.

## Historie

In de Feldmark von Wens sünd 44 Hünengräver nawiest, de wohrschienlich ut de Bronztied (1700–1100 v. Chr.) stammen doot.

In’n Eersten Weltkrieg sünd acht Soldaten ut Wens fullen oder vermisst un in’n Tweten Weltkrieg 24.

### Verwaltungsgeschicht

In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Gemeen Wens is an’n 1. März 1974 an de Gemeen Heeßel kamen. Sietdem hett de Oort en Oortsbeopdragten binnen de Gemeen.

### Inwahnertall

### Religion

Wens is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

En Denkmaal för de Fullenen ut de twee Weltkrieg’ steiht in Heeßel op’n Karkhoff.

## Weertschop un Infrastruktur

Wens hett en egene Freewillige Füürwehr.

### Verkehr

Dör Wens löppt de Kreisstraat 120, de in’n Noordoosten bi Viehbrook in’n Landkreis Stood to de K&nbsp;76 warrt, över Kohlenhusen na Örsdörp geiht un den Oort na Harsfeld anbinnen deit. In’n Süden geiht de K&nbsp;120 bi Bötzen an de Landsstraat 124, de denn wieder na Heeßel un Zeven geiht.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 14 Kilometer in’n Süüdoosten von Wens.

De nächste Bahnhoff is so bi 14 Kilometer wied weg in’n Noordoosten de Bahnhoff Bargst an de Bahnlien Bremerhoben–Buxthu.

## Footnoten
Flassbarg

**Flassbarg** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Steddörp mit bi.

## Geografie

Flassbarg liggt an’n Knüllbeek, güntsied de Steed, an de de Sellhorner Beek in’n Knüllbeek münnt.

De Naveröörd sünd Steddörp in’n Noordoosten, Sellhorn in’n Oosten, Bötzenbossel in’n Süden, Bötzen in’n Süüdwesten un Sellhoop un Wens in’n Noordwesten.

## Historie

De Hoff op’n Flassbarg weer fröher en Narichteree, dat heet, dat dor en Schinner arbeidt hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

Flassbarg höört von öllers to Steddörp. De Gemeen Steddörp is mit de Gemeenreform in Neddersassen an’n 1. März 1974 Deel von de Gemeen Heeßel worrn, de to de Samtgemeen Zeven höört.

### Inwahnertall

### Religion

Flassbarg is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Flassbarg liggt nich wied af von de Landsstraat 124, de in’n Süüdwesten över Bötzen un Heeßel na Zeven an de Bundsstraat 71 ran geiht un in’n Noordoosten över Wangersen un Ohlers na Harsfeld un Stood. Von Steddörp ut geiht in’n Oosten de Kreisstraat 134 na Sellhorn, Groot Ippens un Vierden un in’n Westen na Sellhoop.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so ölven Kilometer in’n Süüdoosten von Flassbarg.

De nächste Bahnhoff is so bi 15 Kilometer wied weg in’n Noordoosten de Bahnhoff Harsfeld an de Bahnlien Bremerhoben–Buxthu.

## Footnoten
Wehldörperholt

**Wehldörperholt** () is en lütten Oort in de Gemeen Jeem (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Wehldörp mit bi.

## Geografie

Na Westen to liggt dat Naturschuulrebeed Hemelsmoor un 500 Meter in’n Oosten von Wehldörperholt flütt de Meh-Au langs.

De Naveröörd sünd Brüttendörp in’n Noorden, Wist in’n Noordoosten, Bahnhoff Elsdörp in’n Oosten, Osenhorst in’n Süüdosten, Wehldörp in’n Süden un Hollenhoff un Brümmerhoff in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Jeem in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort höört von öllers to Wehldörp to. De Gemeen Wehldörp is mit de Gemeenreform in Neddersassen an’n 1. März 1974 Deel von de Gemeen Jeem worrn.

### Inwahnertall

### Religion

Wehldörperholt is evangeelsch-luthersch präägt un höört to dat Kaspel von de Margarethenkark in Jeem.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

An Wehldörperholt langs löppt de Bundsstraat 71, de in’n Noorden na Zeven, Sürsen un Bremervöör geiht un in’n Süüdoosten na Rodenborg. Na Jeem in’n Süüdoosten löppt von Wehldörp ut de Kreisstraat 141.

De nächste Autobahn is de Autobahn 1. De Opfohrt 49 Bokel liggt so söss Kilometer in’n Süden von Wehldörperholt.

De nächste Bahnhoff is so bi 18 Kilometer wied weg in’n Süüdoosten de Bahnhoff Rodenborg an de Bahnlien Hamborg–Bremen.

## Footnoten
Stuhenfieren

**Stuhenfieren** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wens mit bi.

## Geografie

De Naveröörd sünd Kohlenhusen un Ottendörp in’n Noordoosten, Wangersen in’n Oosten, Steddörp in’n Süüdoosten, Braak un Bötzen in’n Süden, Sellhoop un Wens in’n Süüdwesten un Viehbrook in’n Noordwesten.

## Historie

Fröher hett een von de Hööv von Stuhenfieren to Steddörp höört. Dissen Hoff gifft dat aver nich mehr.

### Verwaltungsgeschicht

In de Franzosentied von 1810 bet 1814 hett de Oort to de Mairie Bevern in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is as Deel von de Gemeen Wens bi de Gemeenreform in Neddersassen an’n 1. März 1974 an de Gemeen Heeßel kamen.

### Inwahnertall

Wens:

Steddörp:

### Religion

Stuhenfieren is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Stuhenfieren liggt an de Straat twüschen Wens un Ottendörp. In Wens besteiht Ansluss an de Kreisstraat 134 un in Ottendörp an de Kreisstraat 55. De K&nbsp;134 un de K&nbsp;55 sünd all beid verbunnen mit de Landsstraat 124, de in’n Noordoosten na Ohlers, Harsfeld un Stood löppt un in’n Süüdwesten na Heeßel un Zeven.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 16 Kilometer in’n Süüdoosten von Stuhenfieren.

De nächsten Bahnhööv sünd so bi 13 Kilometer wied weg in’n Noordoosten de Bahnhoff Bargst un de Bahnhoff Harsfeld an de Bahnlien Bremerhoben–Buxthu.

## Footnoten
Braak (Gemeen Heeßel)

**Braak** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Steddörp mit bi.

## Geografie

In’n Westen von’n Oort flütt de Fallohbeek langs, de later in de Twiest münnt.

De Naveröörd sünd Stuhenfieren in’n Noorden, Steddörp mit Flassbarg in’n Oosten, Bötzen in’n Süden un Bohnst, Sellhoop un Wens in’n Noordwesten.

## Historie

### Verwaltungsgeschicht

De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is as Deel von de Gemeen Steddörp mit de Gemeenreform in Neddersassen an’n 1. März 1974 an de Gemeen Heeßel kamen.

### Inwahnertall

### Religion

Braak is evangeelsch-luthersch präägt un höört to dat Kaspel von de Vitus-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Braak liggt an de Kreisstraten 134 un 120. De K&nbsp;120 löppt von de Landsstraat 124 in’n Süden na Wens un Viehbrook in’n Noorden. De K&nbsp;134 geiht von Brauel un Tzassenholt över Bohnst un Sellhoop in’n Westen in’n Oosten na de L&nbsp;124 bi Steddörp un wieder na Sellhorn un Groot Ippens. De L&nbsp;124 wedder löppt in’n Süüdwesten na Heeßel un Zeven an de Bundsstraat 71 ran un in’n Noordoosten över Ohlers un Harsfeld na Stood.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so 13 Kilometer in’n Süüdoosten von Braak.

De nächsten Bahnhööv sünd so bi 16 Kilometer wied weg in’n Noordoosten de Bahnhoff Harsfeld un de Bahnhoff Bargst an de Bahnlien Bremerhoben–Buxthu.

## Footnoten
Adiek

**Adiek** () is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Wiersdörp mit bi.

## Geografie

An’n Hoff Adiek langs flütt de Röhrsbeek, de in’n Noordoosten in de Oost münnt.

De Naveröörd sünd Oosterheeßel in’n Noordoosten, Weertzen in’n Oosten, Ahoff un Frankenbossel in’n Süden, Wiersdörp in’n Westen un Heeßel in’n Noordwesten.

## Historie

Adiek keem an’n 11. November 1105 as *Adiga* toeerst in de Oorkunnen vör, nadem Graaf Dierk III. von Katelnborg von sien Vader Land in Adiek arvt harr un bi dat Stiften von dat Klooster Katelnborg dissen Besitt dat Klooster mitgeven hett.

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

### Inwahnertall

### Religion

Adiek is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

An Adiek langs löppt de Landsstraat 142, de in’n Westen na Zeven an de Bundsstraat 71 ran geiht un in’n Süüdoosten na Zittens un Wist an de Bundsstraat 75 ran.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so twölv Kilometer in’n Süden von Adiek un de Opfohrt 47 Zittens twölv Kilometer in’n Süüdoosten.

De nächsten Bahnhööv sünd so bi 24 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen un bi 25 Kilometer wied weg in’n Noordoosten de Bahnhoff Harsfeld an de Bahnlien Bremerhoben–Buxthu.

## Footnoten
Meinst

**Meinst** () is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen.

## Geografie

Meinst liggt twüschen Stimbeek un Meinster Beek. De Stimbeek münnt in’n Süden in de Oost un de Meinster Beek in’n Westen in de Twiest.

De Naveröörd sünd Bohnst, Sellhoop, Wens un Braak in’n Noordoosten, Bötzen in’n Oosten, Oosterheeßel un Heeßel in’n Süüdoosten, Offens un Brauel in’n Süüdwesten un Twistenbossel un Tzassenholt in’n Noordwesten.

## Historie

Meinst kummt an’n 17. März 986 as *Menstidi* toeerst in en Oorkunn von König Otto III. vör, in de he dat Verhältnis twüschen dat Klooster Heeßel un dat Arzbisdom Bremen regelt.

In’n Eersten Weltkrieg sünd teihn Soldaten ut Meinst fullen oder vermisst un in’n Tweten Weltkrieg 18.

Kort na’t Enn von’n Tweten Weltkrieg hebbt de Briten Heinrich Himmler op siene Flucht in Meinst faat kregen.

### Verwaltungsgeschicht

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Gemeen Meinst weer Maat von de Samtgemeen Heeßel. Gemeen un Samtgemeen sünd mit de Gemeenreform in Neddersassen an’n 1. März 1974 oplööst worrn. Meinst is sietdem Deel von de Gemeen Heeßel.

### Inwahnertall

### Religion

Meinst is evangeelsch-luthersch präägt un höört to dat Kaspel von de Vitus-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Kultur

En Denkmaal för de Fullenen ut de twee Weltkrieg’ steiht in Meinst an de Hauptstraat.

### Verenen

Meinst hett en egene freewillige Füürwehr.

## Weertschop un Infrastruktur

In de fröhere Dörpschool is vondaag de Kinnerhoff Meinst, wat en Kinnerheim is, in dat negen Kinner statschonär ünnerbrocht sünd.

### Verkehr

Dör Meinst löppt de Kreisstraat 110, de in’n Noorden na Tzassenholt, Annerlingen un Ohrel geiht un in’n Süüdoosten na Heeßel an de Landsstraat 124 ran. En lüttjere Straat geiht ans noch na Offens.

De nächste Autobahn is de Autobahn 1. De Opfohrt 48 Elsdörp liggt so 14 Kilometer in’n Süden von Meinst.

De nächsten Bahnhööv sünd so bi 18 Kilometer wied weg in’n Noorden de Bahnhoff Kutenhult un de Bahnhoff Brest-Aasp an de Bahnlien Bremerhoben–Buxthu.

### Scholen

De Dörpschool in Meinst hett 1962 dichtmaakt.

## Lüüd

De plattdüütsche Schriever Albert Lemmermann is 1871 in Meinst boren.

## Footnoten
Lohe (Öinusen)

De **Lohe** (hougdüütsk: *Lohe*) is en Ourdsdel van’r Stadt Öinusen in’n austwestfölsken Kruis Minnen-Lübke. Bet in’t Johre 1926 heet de Ourd **Nienbiesen** (hd.: *Niederbecksen*).

De Ourdsnaam werrt jümmers mit’n Artikel briuket, faken ok van’n Hougdüütsken. Mitto seggt man ok **Up’r Lohe**, denn de Ourd liggt düht höger os de anneren Öörd van’r Stadt.
## Geographie
De Lohe liggt südern van de Wiehen. In’n Ousten grenzt de Lohe an Räime un in’n Nourden an Öinusen. Westlik un südlik van’r Lohe liggt de Snaad no’n Kruis Hiarwede. 

## Historie
Man is sik vermoden, dat hür villicht de ooldsassische Dingstied Marklo liggt.

De Gemene *Nienbiesen* gifft et van üm un bi 1860 an af, os man de vörmalige Gemene Räime-Nienbiesen updeel. Den1. April 1926 änner een den Naam to *Lohe*. Bi dat Niegledern van de Gemenen, worde de vörmals sülvstännige Gemene Lohe no Öinusen ingledert. Vördem was se en Deel van’n Amt Räime mit’n Sitt in Werste.

### Inwonnertahlen
De Tahlen sind van 1961 un 1970 de Resultate van Volkstellen

## Wat’t to bekuiken gifft
De Kerkengemene Lohe gifft et van 1889 an af, de  Martin-Luther-Kerke worde 1892 inwieht.

## Borns
Vitus-Kark (Heeßel)

De **Vitus-Kark** is de Kark von dat evangeelsch-luthersche Kaspel Heeßel (Karkenkreis Bremervöör-Zeven). Ehren Naam hett se von’n Hilligen Vitus.

## Historie

961 is dat Klooster Heeßel grünnt worrn. To de Tied is woll ok de Kark boot worrn. Dat weer en Bo ut Feldsteen in’n Stil von de Romanik. 1141 is dat Klooster denn ümtagen na Zeven (Klooster Zeven).

In dat 12. Johrhunnert hett de Kark, de vörher wohrschienlich en Holtdeek harr, en Krüüzgewölv kregen. De laatgootsche Flögelaltar is ut dat 14. Johrhunnert. De hölten Kanzel mit Baldachin is von 1593.

1620 hett de Kark brennt. Dorbi sünd ünner annern dat Dack, de Toornspitz un dat Gestöhl bi verbrennt. De achteckige barocke Dööpstänner is von 1644.

De Kark harr fröher en runnen Toorn. 1897 is in’n Stil von de Neegotik de hüdige veereckige Toorn ut roden Backsteen boot worrn.

## Örgel

De Örgel is 1895 von Heinrich Röver boot worrn.

## Pastoorn

* 1707–1727: Jacob Christian Biedenweg
* 1727–1737: Hinrich Johann Drave
* 1816–1865: Johann Jacob Meier
* 1866–1878: Gustav Krome
* 1. Mai 1891–14. Februar 1919: Otto Vogelsang
* 30. November 1919–1. Oktober 1950: Johannes Lüdemann

* 2009–: Volker Michaelsen
* Mai 2012–: Holger Hiepler

## Kaspel

To dat Kaspel Heeßel höört de Öörd Bötzen (mit Bötzenbossel un Oosterbötzen), Brauel, Heeßel, Meinst, Offens, Oosterheeßel, Steddörp (mit Braak, Flassbarg un Sellhorn), Tzassenholt, Weertzen (mit Hanraad), Wens (mit Bohnst, Sellhoop, Stuhenfieren un Viehbrook) un Wiersdörp (mit Adiek un Ahoff).

De Naverkaspels sünd Ohlers in’n Noordoosten, Zittens in’n Oosten, Elsdörp in’n Süden, Zeven in’n Süüdwesten un Sürsen in’n Noordwesten.

## Annerswat

An’n 3. März 1901 hebbt Heinrich Vogeler un Martha Schröder in de Kark freet.

## Weblenken

* Websteed von de Kark (hoochdüütsch)
Oosterheeßel

**Oosterheeßel** () is en Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch von öllers bi Heeßel mit bi.

## Geografie

Dör Oosterheeßel flütt de Knüllbeek, de en Stück in’n Süden von’n Oort in de Oost münnt.

De Naveröörd sünd Bötzen un Oosterbötzen in’n Noordoosten, Maschhorst un Langenfeld in’n Oosten, Hanraad un Wiertzen in’n Süüdoosten, Ahoff un Adiek in’n Süden, Wiersdörp in’n Süüdwesten un Heeßel in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is as Deel von de Gemeen Heeßel bi de Gemeenreform in Neddersassen an’n 1. März 1974 Deel von de vergrötterte Gemeen Heeßel worrn.

### Inwahnertall

### Religion

Oosterheeßel is evangeelsch-luthersch präägt un höört to dat Kaspel von de Viti-Kark in Heeßel.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Dör Oosterheeßel löppt de Kreisstraat 130, de in’n Westen na Heeßel an de Landsstraat 124 geiht un in’n Süüdoosten na Wiertzen an de L&nbsp;142. De L&nbsp;124 geiht denn in’n Süüdwesten na Zeven un an de Bundsstraat 71 ran un in’n Noordoosten över Bötzen, Steddörp un Wangersen na Ohlers, Harsfeld un Stood. De L&nbsp;142 geiht in’n Westen över Wiersdörp na Zeven un in’n Oosten över Groot Meckels na Zittens un bi Töst an de Bundsstraat 75. Lüttjere Straten loopt ans na Bötzen un Oosterbötzen.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so ölven Kilometer in’n Süden von Oosterheeßel.

De nächste Bahnhoff is so bi 19 Kilometer wied weg in’n Noordoosten de Bahnhoff Harsfeld an de Bahnlien Bremerhoben–Buxthu.

## Footnoten
Susan Hockfield

**Susan Hockfield** (* 24. März 1951 in Chicago, Illinois) is en US-amerikaansch Neurowetenschaplerin un Hoochschoollehrerin. Van 2004 bit 2012 weer se Präsidentin an ad Massachusetts Institute of Technology. Siet 2012 befaat se sück weer mit hör wetenschaplich Karriere.

## Enkeld Nahwiesen
Lohe

**Lohe** betekent

* Lohe, Oort in de Gemeen Bakem in’n Landkreis Vechte, Neddersassen,
* Lohe, Oort in de Gemeen Esche in’n Landkreis Celle, Neddersassen,
* Lohe, Oort in de Gemeen Haselünne in’n Landkreis Eemsland, Neddersassen,
* Lohe, Oort in de Gemeen Stöckse in’n Landkreis Neenborg, Neddersassen,
* Lohe-Venslage, Oort in de Gemeen Freren in’n Landkreis Eemsland, Neddersassen,
* Lohe, Stadtdeel von de Stadt Bad Öinusen in’n Kreis Minnen-Lübke, Noordrhien-Westfalen,
* Lohe, Oort in de Stadt Lippstadt in’n Kreis Saust, Noordrhien-Westfalen.

Dat is ok de hoochdüütsche Naam von

* en Reeg Öörd, de op Plattdüütsch *[[Loh]]* heten doot.

**Lohe** is de Familiennaam von

* Dietrich vam Lohe (vör 1529–üm 1583), düütschen Bookbinner un Chronist,
,
* Joachim von Lohe (üm 1500–üm 1570), düütschen Kröger un Fischer,
* Johannes Lohe (1681–1737), düütschen Börgermeester.

Kiek ok bi: Loh, Löhe, Lohen.
Hille

**Hille** betekent

* Hille, ene Gemene in Oostwestfalen,
* Hille, en plattdüütschen Naam för Deerns.

**Hille** is de Familiennaam von

* Adolf Hille (* 1934), düütschen Footballspeler,
* Andreas Hille (* 1955), düütschen Skispringer un Skisprungfunkschonär,
* Anja Hille (* 1956), düütsche Politikerin,
* Arnoldus Hille (1829–1919), noorweegschen lutherschen Bischop,
* Augustin I. Bartolomäus Hille (1786–1865), böhmschen Bischop,
* Bertil Hille (* 1940), US-amerikaanschen Physioloog,
* Dirk Hille (* 1963), düütschen Handballspeler un -trainer,
* Einar Hille (1894–1980), US-amerikaanschen Mathematiker,
* Ellen Hille (1910–?), düütsche Schauspelerin,
* Frank Hille (1949–2004), düütschen Musiker,
* Fritz Hille (1882–1959), düütschen Schoolmeester un Politiker,
* Fritz Hille (1891–1949), düütschen Manager,
,
* Gertrud Rudloff-Hille (1900–1983), düütsche Kunst- un Theaterhistorikerin,
* Hans-Joachim Hille (* 1921), düütschen Diplomaat,
* Heinz Hille (1891–1954), düütschen Speelbaas,
* Henk Hille (* 1959), nedderlandschen Ieshockeyspeler,
* Henrik Hille (1881–1946), noorweegschen lutherschen Bischop,
* Horst Hille (1941–2015), düütschen Maler un Grafiker,
* Jan Hille (* 1978), düütschen Filmeditor,
* Johann von Hille (üm 1609–1684), düütschen Offzeer,
* Karl Gustav von Hille (vör 1590–1647), düütschen Hoffbeamten un Schriever,
* Peter Hille (1854–1904), düütschen Schriever,
* Philipp Hille (1862–1915), düütschen kathoolschen Geistlichen un Politiker,
* Rolf Hille (* 1947), düütschen evangelikalen Theoloog,
* Sebastian Hille (* 1980), düütschen Footballspeler,
* Sigurd Hille (* 1950), noorweegschen Politiker,
* Veda Hille (* 1968), kanaadsche Singer-Songwriterin,
* Walther Hille (1894–1945), düütschen Polizist un SS-Maat,
* Wilhelm Hille (1803–1880), düütschen lutherschen Theoloog un Abt.
Volmerdingsen

**Volmerdingsen** is en Stadtdeel van’r Stadt Bad Öinusen in’n oustwestfölsken Kruis Minnen-Lübke.

De Oord liggt an’r sülike Suide van den Wiehen. In’n Ousten grenzt Volmerdingsen an den Stadtdeell Äidinghusen, in’n Noorden an’n Minner Stadtdeel Haddenhusen un an den Oordsdeel Rouenuffeln in’r Gemene Hille, in’n Westen an den Stadtdeel Wulferdingsen un in’n Süden an Werste.

## Historie
De Ourd Volmerdingesen steiht  1089 dat eerste Mool in’n Uurkunnen.  
                                                                                         
Bi de Niegledern van de Kommunen, de an’n 1. Januar 1973, gleder man de vörmals süövstäänige Gemene Volmerdingsen no de Stadt Bad Öinusen in. Vördem höör de Ourd no dat Amt Rieme to. In’n Johre 2006 hadde Volmerdingsen 4405 Inwonners. Mit 373 Inwonner per km² is Volmerdingsen en van de nicht gans sou dull besiedelet Oordsdelen.

## Wat’t tou bekuiken gifft
Ööstern van’r Kerken liggt en üm un bui 40 Tonnen schworer Findling ut Granit. Düsse Stäin bröchen Gletscher wieldes de Saaleuistuid ut Südschweden dor hene.
In’n Wiehen bui Volmerdingsen steiht de Kruse Bouke, wat ene rare Sünnekbouke

## Wertskop
In Volmerdingesen liggt de Diakonie ehr Wittekindshoff. De Stiften het dor över 2.000 Mitarbäiders un is gröttste Arbeitgebeer in Öinusen.

## Borns



## Weblenken
* Volmerdingsen